KOMISSION KERTOMUS EUROOPAN PARLAMENTILLE JA NEUVOSTOLLE SEURANTAKERTOMUS TOISEN SUKUPOLVEN SCHENGENIN TIETOJÄRJESTELMÄN (SIS II) KEHITTÄMISESTÄ Heinäkuu 2012 – joulukuu 2012 /* COM/2013/0305 final */





KOMISSION KERTOMUS EUROOPAN PARLAMENTILLE JA NEUVOSTOLLE SEURANTAKERTOMUS TOISEN SUKUPOLVEN SCHENGENIN TIETOJÄRJESTELMÄN (SIS II) KEHITTÄMISESTÄ Heinäkuu 2012 – joulukuu 2012 1. Johdanto Tässä seurantakertomuksessa kuvataan vuoden 2012 jälkipuoliskolla tehtyä työtä toisen sukupolven Schengenin tietojärjestelmän (SIS II) kehittämiseksi ja siirtymisen valmistelemiseksi SIS 1+ -järjestelmästä SIS II:een. Kertomus esitetään neuvostolle ja Euroopan parlamentille siirtymisestä Schengenin tietojärjestelmästä (SIS 1+) toisen sukupolven Schengenin tietojärjestelmään (SIS II) 24 päivänä lokakuuta 2008 annetun neuvoston asetuksen (EY) N:o 1104/2008[1] 18 artiklan ja samasta asiasta 24 päivänä lokakuuta 2008 tehdyn neuvoston päätöksen 2008/839/YOS[2] 18 artiklan mukaisesti. 2. Hankkeen tilanne 2.1. Edistyminen tarkastelujakson aikana Vuoden 2012 jälkipuoliskolla toteutettiin useita testauksia, jotka osoittivat, että sekä keskusjärjestelmän että useimpien kansallisten järjestelmien kehittämisessä on edistytty huomattavasti. Näin ollen lähes kaikki varsinaiseen tietojen siirtämiseen johtavat tekniset valmistelut saatiin päätökseen kertomuskaudella. Tällaisen edistyksen saavuttaminen edellytti kuitenkin joidenkin uusien vaikeuksien voittamista: (1) Muutama jäsenvaltio ei täyttänyt kattavan testin päättämisen perusteita asetetussa aikataulussa, johon sisältyi myös varautumisaika. Kesken olevat osa-alueet oli korjattava ja testattava uudestaan ennakoidun aikataulun ulkopuolella ja näin ollen samanaikaisesti muiden sellaisten tehtävien kanssa, jotka ovat erittäin tärkeitä SIS II -järjestelmän käynnistämisen kannalta (erityisesti SIRENEn toimivuustestit[3] ja siirtymisharjoitukset). Tämä vaaransi huomattavalla tavalla kokonaisaikataulun toteutumisen. Kaikkien osapuolten joustavuuden ansiosta kyseiset jäsenvaltiot pystyivät kuitenkin toistamaan testinsä tammikuun 2013 toisella viikolla. (2) Suomi ilmoitti lokakuussa 2012 viivästymisistä kansallisessa SIS II -hankkeessaan ja totesi komissiolle, ettei sen kansallinen järjestelmä valmistuisi ennen helmikuuta 2013. Arvioituaan tilannetta paikan päällä Suomessa komissio ja SIS II -ohjelman hallintoneuvosto auttoivat Suomea laatimaan jatkosuunnitelman, joka mahdollistaisi SIS II:n käyttöönoton alkuperäisenä ajankohtana. Yhdessä löydetty ongelmien vaikutusta lieventävä ratkaisu perustuu siihen, että Suomi asentaa väliaikaisesti jo olemassa olevan ja testatun teknisen ratkaisun, josta käytetään lyhennettä SIB[4] ja joka on jo otettu käyttöön useissa muissa jäsenvaltioissa. Suomi on asettanut tämän ratkaisun etusijalle, mutta jatkaa samalla myös kansallisen hankkeensa toteuttamista. Komissio ja SIS II:n hallintoneuvosto tukevat SIB-ratkaisun etenemistä Suomessa edelleen ja valvovat sitä tiiviisti. (3) SIRENEn toimivuustestin osalta todettakoon, että kolme jäsenvaltiota (ja Suomi, joka edellä mainituista syistä ei osallistunut testiin) ei täyttänyt testivaiheen päättämisen perusteita, joten niille annettiin mahdollisuus toistaa testit 28. tammikuuta 2013 alkaen. Kaiken kaikkiaan jäsenvaltioiden kohtaamia ongelmia, jotka olisivat voineet vaarantaa yleisaikataulun toteutumisen, on pystytty lieventämään tärkeimpien sidosryhmien määrätietoisen lähestymistavan ansiosta. Ripeä ja tehokas tapa, jolla Suomen haastavaan tilanteeseen tartuttiin, toi jälleen esiin SIS II:n hallintoneuvoston tuottaman lisäarvon. Yhteisillä ponnisteluilla ja jäsenvaltioiden ja komission tiiviillä yhteistyöllä on varmistettu, että keskusjärjestelmähanke on pysynyt oikeilla raiteilla niin aikataulun kuin talousarvionkin kannalta. Toisaalta riskien lieventämistoimilla on kulutettu huomattavasti jäljellä olevaa ennakoimattomiin menoihin varattua liikkumavaraa. 2.2. Testaustoimet Testit, jotka oli suunniteltu varmistamaan kansallisten järjestelmien ja keskusjärjestelmän asianmukainen toiminta, suorituskyky ja vuorovaikutus, huipentuivat kattavaan testiin, joka toteutettiin tällä kertomuskaudella ja jonka uusinnat on tarkoitus järjestää vuoden 2013 alussa. Suomen osalta tarvittavat testaukset, jotka sisältyvät varasuunnitelmaan (yhteensopivuustestaus, kattava testi, SIRENEn toimivuustesti), pyritään sovittamaan aikataulullisesti mahdollisimman pitkälti yleisiin uusintatestitoimiin. (a) Laajennettu yhteensopivuustestaus (Compliance Tests Extended, CTE) Kaikki jäsenvaltiot läpäisivät lopulta laajennetun yhteensopivuustestauksen, jolla pyrittiin varmistamaan, että kansalliset järjestelmät ovat SIS II:n vaatimusten mukaisia. Neljä jäljelle jäänyttä jäsenvaltiota saattoivat testauksen onnistuneesti päätökseen elokuun 2012 loppuun mennessä. Tämä oli välttämätöntä kattavan testin sujuvan toteuttamisen kannalta. Suomi kuitenkin toistaa testinsä, kuten edellä on todettu. Eurojust ja Europol aikovat toteuttaa CTE-testit vuonna 2013. (b) Väliaikaiset järjestelmänhyväksyntätestit (Provisional System Acceptance Tests, PSAT) Väliaikaiset järjestelmänhyväksyntätestit toteutettiin maaliskuussa 2012, ja ne osoittivat sekä keskusyksiköiden että varmistuskeskusyksiköiden olevan vankkoja ja toimivan vakaasti. Sankt Johann im Pongaussa Itävallassa sijaitsevaa varmistuskeskusyksikköä piti kuitenkin testata uudestaan, mikä toteutettiin onnistuneesti vuoden 2012 jälkipuoliskolla. (c) Toinen välitavoitetesti Toukokuussa 2012 toteutettu toinen välitavoitetesti osoitti keskusjärjestelmän olevan vakaa, luotettava ja suorituskykyinen todellisissa toimintaolosuhteissa. Yleisten asioiden neuvosto totesi testitulosten myönteisen teknisen arvioinnin ja validoinnin perusteella 24. heinäkuuta 2012 toisen välitavoitetestin onnistuneen. Näin ollen kaikki toiselle välitavoitetestille kesäkuussa 2009 annetuissa neuvoston päätelmissä asetetut tavoitteet oli lopulta saavutettu. Komissio ilmoitti Euroopan parlamentille testin myönteisestä tuloksesta. (d) Kattava testi Kattava testi oli tekninen ja laillinen edellytys SIS II:n käyttöönotolle.[5] Kattavan testin tavoitteena oli 1. vahvistaa, että komissio ja SIS 1+ -järjestelmään osallistuvat jäsenvaltiot ovat toteuttaneet SIS II -tietojen käsittelyä varten tarvittavat tekniset järjestelyt, ja 2. osoittaa, että SIS II:n suoritustaso vastaa vähintään SIS 1+:lla saavutettua tasoa (kuten oikeusperustassa todetaan). SIS II -järjestelmää arvioitiin kattavassa testissä koko prosessin käsittävästä näkökulmasta, joten tarkasteltavana olivat kansalliset järjestelmät, verkko ja keskusjärjestelmä. Testejä hallinnoivat yhteisesti jäsenvaltioita ja komissiota edustavat testauksesta vastaavat johtajat. Testitapaukset määriteltiin kattavaa testiä koskevassa suunnitelmassa, jonka asianmukainen neuvoston työryhmä hyväksyi 24. toukokuuta 2012. Komission julistettua (pysyvien edustajien komiteassa 30. toukokuuta 2012) keskusjärjestelmän olevan valmis kattava testaus toteutettiin aikavälillä 1. kesäkuuta 2012 – 22. elokuuta 2012. Jäsenvaltiot toteuttivat testit neljässä kuuden tai seitsemän jäsenvaltion ryhmässä, ja testeihin osallistumattomat jäsenvaltiot simuloitiin. Syyskuussa 2012 järjestettiin vielä lisää uusintatestejä, jotta jäsenvaltiot saattoivat testata aiemmin epäonnistuneet testitapaukset uudelleen. SIS II -keskusjärjestelmä toimi hyvin ja vakaasti koko kattavan testin ajan. Ensimmäisillä testikierroksilla havaittiin yksi virhe, josta päätoimeksisaaja oli jo tietoinen, mutta virhe korjattiin myöhemmin keskusjärjestelmän teknisen päivityksen yhteydessä. Kansallisella tasolla noin puolet jäsenvaltioista joutui toistamaan kattavan testin joko osittain tai kokonaan, ja muutamaa poikkeusta lukuun ottamatta uusintatestit onnistuivat asetetun varautumisajan puitteissa. Lopulta 25 jäsenvaltiota läpäisi kattavan testin, vaikka tuloksen saavuttamiseen tarvittiin kuusi testikierrosta alun perin suunniteltujen neljän sijasta. Kahden jäsenvaltion (Puola ja Sveitsi) piti toistaa vielä yksi testitapaus, ja kahden muun (Tanska ja Suomi) piti toistaa koko testausvaihe. Lisäksi Belgia pyysi saada toistaa osan kattavasta testistä poistaakseen testiään koskevaan päätökseen liitetyn varauksen. Koska kertomuskaudella ei ollut mahdollista järjestää vastaavaa ajanjaksoa, uudet lisätestit päätettiin järjestää tammikuun 2013 toisella viikolla. (e) SIRENEn toimivuustesti Siirtymissäädösten mukaan SIS 1+ -järjestelmään osallistuvien jäsenvaltioiden on suoritettava lisätietoja koskeva testi (SIRENEn toimivuustesti). Tämä testi on jäsenvaltioiden vastuulla. Komissio kuitenkin – sen lisäksi, että se antoi keskusjärjestelmän ja viestintäinfrastruktuurin käyttöön testin toteuttamista varten – jatkoi jäsenvaltioiden tukemista valmisteluissa osallistumalla SIRENE-toimistojen välisen tiedonvaihdon teknisten eritelmien tarkistamiseen. Se tuki jäsenvaltioita myös näiden laatiessa yksityiskohtaisia testikuvauksia toiminnallisia SIRENE-testejä varten. SIRENEn liitettävyyttä koskevien testien onnistumisen myötä SIRENEn toimivuustesti toteutettiin vuoden 2012 jälkipuoliskolla. Kolmen jäsenvaltion (sekä Suomen, heti kun se on valmis ja mielellään samaan aikaan muiden jäsenvaltioiden kanssa) oli toistettava testi, ja tämä suunniteltiin tehtäviksi 28. tammikuuta 2013 alkavalla viikolla. 2.3. Valmistelut siirtymiseksi SIS 1+ -järjestelmästä SIS II:een 2.3.1. Tekniset valmistelut Komission käyttöön antama muunnin on väliaikaisen siirtymäarkkitehtuurin ydinosa, jonka avulla SIS 1 -tiedot siirretään uuteen järjestelmään varmistaen johdonmukainen viestintä SIS II:n keskusjärjestelmän ja SIS 1+:n teknisen tuen yksikön (C.SIS) välillä.[6] Vastuu testeistä on jaettu Euroopan komission ja SIS 1+ -järjestelmää hoitavan Ranskan välillä. Muunninta testattiin onnistuneesti suhteessa sekä SIS 1+:aan että SIS II:een. Muuntimen täyttä toiminnallista integrointia koskeva testi toteutettiin onnistuneesti ja aikataulun mukaisesti 21. elokuuta 2012, ja näin varmistuttiin siitä, että muunnin pystyy muuttamaan viestit (ilmoitukset) asianmukaisesti kyseisten kahden järjestelmän välillä kumpaankin suuntaan yhdessä sovittujen eritelmien mukaisesti. Useimmat havaituista pienistä ongelmista korjattiin ja testattiin tällä kertomuskaudella. Viimeinen testi on tarkoitus toteuttaa tammikuussa 2013. Yhteentoimivuuteen liittyvät testit toteutettiin aikataulusta edellä 11. joulukuuta 2012. Tulokset on toimitettu C.SISille validoitavaksi, ja ne julkaistaan tammikuun alussa. Muuntimen testauksen myötä vuoden 2012 jälkipuolisko omistettiin siirtymisharjoituksille, joihin osallistui ensin rajoitettu määrä jäsenvaltioita ja myöhemmin kaikki siirtyvät jäsenvaltiot. Rajoitetusta siirtymisharjoituksesta saatiin arvokasta tietoa ja kokemusta globaalia siirtymisharjoitusta silmällä pitäen. SIS II:n keskusjärjestelmän hanketyöryhmä ja siirtyvät jäsenvaltiot ovat nyt harjoitelleet kaikkia siirtymismenettelyjä, käyttöönottoa koskeva testi mukaan luettuna, ainakin kerran. Seuraava vaihe on tietojen siirto SIS 1+ -järjestelmästä SIS II -järjestelmään vuoden 2013 alussa. Komissio on jatkanut tiiviissä yhteistyössä jäsenvaltioiden kanssa siirtymistä koskevan käsikirjan laatimista. Siinä esitetään yksityiskohtaisesti siirtymissuunnitelmassa hahmotellut toimenpiteet. Lisäksi siinä kuvaillaan koko prosessia koskevat tehtävät ja vastuualueet ja esitetään siirtymisen yksityiskohtainen aikataulu. Käsikirjaan tehdään parhaillaan viimeistä päivitystä rajoitetun ja globaalin siirtymisharjoituksen havaintojen pohjalta. Varmistaakseen sujuvan siirtymisen SIS II:een komissio on lisäksi tukenut jäsenvaltioiden aloitteita, joilla tehostetaan toimia tietojen puhdistamiseksi eli epäjohdonmukaisten, epätäydellisten tai vanhentuneiden ilmoitusten poistamiseksi SIS 1 ‑tietokannasta. 2.3.2. Lainsäädäntökehys Komissio ehdotti toukokuussa 2012 varsinaista tietojen siirtämistä koskevan lainsäädäntökehyksen (ns. siirtymissäädökset) muuttamista. Euroopan parlamentti antoi kuulemismenettelyn puitteissa lainsäädäntöpäätöslauselman 20.–22. marraskuuta 2012 pidetyssä täysistunnossaan. Neuvosto hyväksyi uudelleenlaaditut siirtymäsäädökset[7] 20. joulukuuta, ja ne tulivat voimaan 30. joulukuuta 2012. Näin varmistettiin teknisesti optimoidun siirtymisprosessin lainsäädäntökehys sekä mahdollisuus myöntää ylimääräistä rahoitustukea siirtymistoimiin liittyville kansallisille hankkeille. Vuoden 2012 aikana neljästi kokoontunut SIS–VIS-komitea[8] (SIRENE-kokoonpano) tarkisti ja päivitti SIRENE-käsikirjaa ja muita täytäntöönpanoasiakirjoja ja päätti niiden tarkistettujen versioiden sanamuodosta SIS II -järjestelmää varten. Asiaa koskeva komission täytäntöönpanopäätös on tarkoitus antaa ennen SIS II:n käyttöönottoa. 2.4. SIS II -verkko Jäsenvaltioilla on operatiivisia tarkoituksia varten sekä laajan tietoliikenneverkon rajapintojen pääjärjestelmät että sen varmuusjärjestelmät, mikä mahdollistaa keskusjärjestelmän ja kansallisten järjestelmien turvallisen viestinnän. Kertomuskauden aikana jatkettiin jäsenvaltioiden rajapintojen varmuusjärjestelmien uudelleenaktivointia. Tällä kaudella toteutettiin useita testejä, joissa siirryttiin pääjärjestelmästä varmuusjärjestelmään ja päinvastoin. Kaikki testit toteutettiin onnistuneesti. SIS II -säädöksissä kuvaillaan viestintäinfrastruktuuri, joka on kehitetty SIS II -tietoja ja SIRENE-toimistojen välistä tiedonvaihtoa varten.[9] Jäsenvaltioiden vahvistettua SIS II SIRENE -järjestelmän sähköpostin välityspalvelun tekniset eritelmät komissio saattoi hankintamenettelyt päätökseen. Sähköpostin välityspalvelu asennettiin vuoden 2012 alkupuoliskolla, ja sitä testattiin ensin niin sanotuilla SIRENEn liitettävyyden perustesteillä. Komissio osoitti neljä ajanjaksoa, joiden kuluessa jäsenvaltioiden oli toteutettava kyseiset testit. Viimeiset testit toteutettiin 4. ja 5. syyskuuta 2012. Kaikki 11 järjestelmään osallistuvaa jäsenvaltiota läpäisivät testit. 2.5. Turvallisuus Toiseen salauskerrokseen liittyvä tekninen ratkaisu, jolla vahvistetaan entisestään SIS II:n verkkoturvallisuutta, testattiin perinpohjaisesti ja onnistuneesti Saksan ja Itävallan kanssa syyskuussa 2012. SIS–VIS-komitea vahvisti teknisen ratkaisun käyttöönoton, joka on jo aloitettu ja joka saatetaan päätökseen helmikuussa 2013. 3. Hallinnointi 3.1. Rahoitus 3.1.1. SIS II -järjestelmän talousarvio Kertomuskauden loppuun mennessä komissio on sitonut talousarviomäärärahoja SIS II ‑hankkeeseen yhteensä 167 632 518 euroa vuodesta 2002 lähtien. Niitä vastaavat sopimukset koskevat toteutettavuustutkimuksia, SIS II:n keskusjärjestelmän kehittämistä, tukitoimintoja ja laadunvarmistusta, SIS II -verkkoa, operatiivisen hallinnoinnin valmistelua Strasbourgissa, turvallisuutta, biometriikan valmistelua, viestintää ja asiantuntijoiden virkamatkakuluja. Mainitusta määrästä oli maksettu vuoden 2002 ja joulukuun lopun 2012 välisenä aikana 128 372 295 euroa. Tärkeimmät menoerät olivat kehittäminen (70 792 838 euroa), verkko (30 375 617 euroa), tukitoiminnot ja laadunvarmistus (12 612 386 euroa) sekä operatiivisen hallinnoinnin valmistelu Strasbourgissa ja Sankt Johann im Pongaussa (9 309 334 euroa). 3.1.2. Lisärahoitus jäsenvaltioiden toteuttamaan kehittämistoimintaan Jotta jäsenvaltioita voidaan tukea kansallisten kehittämishankkeiden loppuun saattamisessa Euroopan ulkorajarahastosta, rahaston vuoden 2011 suunnittelun yhteydessä kohdennettiin huomattava määrä resursseja uudelleen SIS II:n kansallisiin hankkeisiin. Unionin toimia koskeva Euroopan ulkorajarahaston osa asetettiin niiden kahdeksan jäsenvaltion käyttöön, joiden on ollut vaikea ottaa lisätarpeensa huomioon vuoden 2011 vuosiohjelmissa. Nämä hankkeet aloitettiin vuoden 2011 lopussa, ja useimmat niistä saatettiin päätökseen vuoden 2012 loppuun mennessä. Komissio on lisäksi toteuttanut kaikki tarvittavat järjestelyt käynnistääkseen ehdotuspyynnön, joka antaa jäsenvaltioille mahdollisuuden hakea vuoden 2013 alussa lisärahoitusta uudelleenlaadittujen siirtymissäädösten yhteisen 16 artiklan nojalla. Kaikkiaan 13 miljoonaa euroa on annettu käyttöön, ja jäsenvaltiokohtaiseksi ylärajaksi on asetettu 715 000 euroa (josta 25 prosenttia osarahoitetaan kansallisista varoista). 3.2. Operatiivinen hallinnointi 3.2.1. Vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaava virasto (eu-LISA) Valmistelutoimet eu-LISAn[10] perustamiseksi (erityisesti henkilöstön palkkaaminen, väliaikaisten toimitilojen kunnostaminen, keskeisten asiakirjojen, kuten vuosien 2012 ja 2013 työohjelmien, viimeistely sekä neuvottelut sopimusten tekemiseksi viraston sijaintijäsenvaltioiden ja Schengenin säännöstön täytäntöönpanoon osallistuvien maiden kanssa) tehostuivat kertomuskaudella huomattavasti. Virasto hyödynsi komission valmistelutoimia ja aloitti keskeisten velvollisuuksiensa täyttämisen 1. joulukuuta 2012. Samassa yhteydessä järjestettiin Tallinnassa 29.–30. marraskuuta hallintoneuvoston kolmas kokous, johon osallistui eu-LISAn toiminnanjohtajana 1. marraskuuta 2012 aloittanut Krum Garkov. SIS II:n neuvoa-antavan ryhmän ensimmäinen kokous pidettiin 6.–7. kesäkuuta 2012. Seuraava kokous pidetään tammikuussa 2013. Eu-LISA ryhtyy vastaamaan SIS II:n operatiivisesta hallinnoinnista, kun järjestelmä on otettu käyttöön. 3.2.2. Siirtyminen SIS II:een Päätoimeksisaaja kouluttaa parhaillaan C.SIS-yksikköä SIS II:n operatiivisessa hallinnoinnissa, ja tarkoituksena on, että SIS II:n tuotantoympäristö luovutetaan C.SISille/eu-LISAlle vuoden 2013 alkupuoliskolla. Operatiivisen käsikirjan luonnosta on päivitetty jatkuvasti, ja se on tarkoitus saada valmiiksi yhteistyössä jäsenvaltioiden kanssa tammikuuhun 2013 mennessä. Eu-LISAn laatiman suunnitelman mukaan operatiivinen hallinnointi samoin kuin komission toteuttamien operaatioiden hallintoon liittyvät seikat siirretään eu-LISAlle kolmessa vaiheessa, jotka saadaan päätökseen toukokuussa 2013. 3.3. Projektinhallinta 3.3.1. SIS II -ohjelman hallintoneuvosto SIS II -ohjelman hallintoneuvosto antoi edelleen neuvontaa erilaisissa keskusjärjestelmään liittyvissä kysymyksissä. Lisäksi se edisti entisestään SIS II:n keskusjärjestelmähankkeen ja kansallisten SIS II -hankkeiden välistä johdonmukaisuutta. Tällä kertomuskaudella neuvoston vaihtuvan puheenjohtajavaltion, komission, useiden jäsenvaltioiden asiantuntijoiden (ml. Viron hiljattain nimeämä asiantuntija) ja komission päätoimeksisaajien säännöllisissä kokouksissa keskityttiin erityisesti kattavan testiin ja Suomen kohtaaman takaiskun ratkaisemiseen. Suomen kansallisten hankevastaavien edustajat osallistuivat SIS II -ohjelman hallintoneuvoston istuntoihin tapauskohtaisesti. Tämän kertomuksen kattaman ajanjakson aikana pidettiin 23 hallintoneuvoston täysistuntoa. 3.3.2. SIS–VIS-komitea (SIS II) SIS–VIS-komitea kokoontui heinä–joulukuussa 2012 viisi kertaa käsittelemään SIS II ‑järjestelmään liittyviä teknisiä asioita. Kokouksissa hyväksyttiin useita siirtymistä ja testausta koskevia keskeisiä asiakirjoja. SIS–VIS-komitean säännöllisten kokousten lisäksi järjestetään komitean työryhmien tapaamisia ja työpajoja, joissa keskustellaan teknisistä yksityiskohdista ja joihin osallistuu jäsenvaltioiden asiantuntijoita. Näissä kokouksissa keskitytään yleensä kysymyksiin, jotka koskevat yksittäisiä hanketuotoksia. – Testejä käsittelevä neuvoa-antava ryhmä (TAG) antaa SIS–VIS-komitealle lausunnon testien järjestämiseen, toteuttamiseen ja niiden tulosten tulkitsemiseen liittyvistä seikoista. Ryhmä kokoontui kertomuskaudella yksitoista kertaa. – Muutoshallinnasta vastaava asiantuntijaryhmä (CMB) antaa raportoitujen ongelmien luokittelua, laadullista määrittelyä ja muutospyyntöjen toteuttamisen vaikutuksia koskevia neuvoja. Kun SIS II -sovelluksen teknisiä vaatimuksia tarkistettiin vuonna 2010, tehtiin selväksi, että eritelmät jäädytettäisiin siihen asti, että SIS II -järjestelmä otetaan käyttöön. Tästä syystä työryhmä, joka raportoi myös SIS–VIS-komitealle, ei kokoontunut muodollisesti vuonna 2011. Jäsenvaltiot ja komissio kuitenkin tarkistivat ja päivittivät työryhmän menettelysäännöt vuonna 2012, jotta jäsenvaltiot voivat arvioida, ovatko kansallisiin järjestelmiin suunnitellut muutokset keskusjärjestelmän mukaisia. Työryhmä kokoontui vuonna 2012 viisi kertaa. – SIS II -siirtymisestä vastaava asiantuntijaryhmä on tilapäistyöryhmä, johon kuuluu jäsenvaltioiden asiantuntijoita, komission hanketyöryhmän jäseniä, järjestelmän ylläpitäjä sen käyttöönoton jälkeen sekä päätoimeksisaaja. Tätä asiantuntijaryhmää on käytetty eri siirtymisharjoitusten yksityiskohtaisessa valmistelussa ja niiden toteutuksen seurannassa. Kokouksia pidettiin kertomuskauden aikana yksitoista. 3.3.3. Kansalliset suunnittelutoimet ja niiden koordinointi Komissio järjestää säännöllisesti jäsenvaltioiden kansallisten hankevastaavien kokouksia mahdollistaakseen hankkeiden kokonaistilanteen kannalta olennaisia toimia koskevan yksityiskohtaisen tietojenvaihdon. Myös tällä kertomuskaudella käsiteltiin erityisesti kokonaisaikataulua, testausta, teknistä siirtymistä (migraatio), siirtymistä SIS II -järjestelmän käyttöön, SIS II:n operatiivista käsikirjaa ja SIS II -erityistyöryhmän kertomuksia. Kansalliset hankevastaavat kokoontuivat kertomuskaudella viisi kertaa. 3.3.4. Neuvosto Komissio on edelleen pitänyt kaikki asiaankuuluvat neuvoston elimet säännöllisesti ajan tasalla SIS II -hankkeen toteuttamisesta, myös aikataulua ja talousarviota koskevista näkökohdista. Valmisteluvaiheessa on kaiken kaikkiaan rakentavassa ilmapiirissä selvitetty joukko keskusjärjestelmähankkeeseen liittyviä teknisiä, oikeudellisia ja talousarviota koskevia ongelmia. Kokousten lisäksi komissio on tarvittaessa ollut yhteydessä jäsenvaltioihin käyttäen muita viestintäkanavia, esimerkiksi kahdenvälistä kirjeenvaihtoa. Komissio esitteli SIS II:n tilannetta kaikissa kolmessa oikeus- ja sisäasiainneuvoston kokouksessa, jotka järjestettiin Kyproksen puheenjohtajuuskaudella. Komissio myös julkaisee viikoittain tiedotteen, jossa esitetään yhteenveto teknisistä edistysaskeleista hankkeessa mukana oleville kansallisen tason toimijoille. 3.3.5. Euroopan parlamentti Euroopan parlamentti on tukenut edelleen SIS II:ta, ja se on purkanut varauksen, joka koski osaa SIS II -hankkeelle EU:n vuoden 2012 yleisessä talousarviossa osoitetuista määrärahoista. Säädöksiin ja neuvoston päätelmiin perustuvien pakollisten kertomusten antamisen lisäksi komissio tiedottaa täydellisen avoimuuden ylläpitämiseksi Euroopan parlamentille lukuisista SIS II:n kehittämiseen liittyvistä näkökohdista. LIBE-valiokunnalle annetun SIS II -hanketta koskevan tilannekatsauksen lisäksi Euroopan parlamentille kerrottiin SIS II:n tilanteesta 19.–22. marraskuuta 2012 pidetyssä täysistunnossa siirtymissäädöksen uudelleenlaatimista koskevasta ehdotuksesta käydyn keskustelun yhteydessä. 3.3.6. Riskienhallinta Komissio seuraa tarkasti SIS II -hankkeeseen liittyviä riskejä laadunvarmistuksesta vastaavan toimeksisaajansa tuella. Kustakin tunnistetusta riskistä laaditaan lieventävät toimenpiteet sisältävä suunnitelma. Tunnistettujen riskien luetteloa päivitetään viikoittain, ja siitä keskustellaan kuukausittain SIS II -ohjelman hallintoneuvoston kanssa. Tärkeimmät riskit olivat kertomuskaudella seuraavat: · jäsenvaltioiden valmiudet (loppukäyttäjäsovellukset) ja erityisesti varasuunnitelman toteuttaminen Suomessa · siirtymisaikataulussa oleva rajoitettu aika varautumisratkaisuja varten. 3.3.7. SIS II -tiedotuskampanja SIS II:n oikeusperustan mukaan komissio tukee yhteistyössä kansallisten tietosuojaviranomaisten ja Euroopan tietosuojavaltuutetun kanssa SIS II:n toiminnan aloittamista järjestämällä tiedotuskampanjan, jolla yleisölle tiedotetaan järjestelmän tavoitteista, siihen tallennetuista tiedoista, sen käyttöön oikeutetuista viranomaisista sekä henkilöiden oikeuksista.[11] Kampanjan valmisteluja kiihdytettiin syyskuussa 2012. Komissio kehotti kutakin jäsenvaltiota nimeämään yhteyshenkilöitä vastaamaan kampanjan koordinoinnista kansallisella tasolla ja otti valmisteluihin mukaan myös kansalliset tietosuojaviranomaiset ja Euroopan tietosuojavaltuutetun. Komissio hyödynsi aiempaa jäsenvaltioiden kanssa tehtyä yhteistyötä tehdessään sopimukset tärkeimmistä hanketuotoksista (esite, juliste ja lyhyt videoanimaatio). Jäsenvaltiot vastaavat tiedotusmateriaalin levittämisestä omien tarpeidensa mukaisesti (rajanylityspaikat, poliisiasemat, konsulaatit jne.). 4. Seuraavan kertomuskauden ensisijaiset tavoitteet Seuraavan kertomuskauden yhdeksän ensisijaista toiminta-alaa ovat seuraavat: · kattavan testin loppuun saattaminen tammikuun 2013 loppuun mennessä niissä viidessä jäsenvaltiossa, joiden täytyy toistaa testi · (jäsenvaltioiden vastuulla olevien) SIRENEn toimivuustestien loppuun saattaminen helmikuun 2013 alkuun mennessä · jäsenvaltioiden ilmoitukset laillisesta ja teknisestä valmiudestaan käsitellä SIS II ‑tietoja ja vaihtaa lisätietoja · SIRENE-käsikirjaa koskevan komission päivitetyn täytäntöönpanopäätöksen ja muiden SIS II:n täytäntöönpanotoimenpiteiden hyväksyminen ennen SIS II:n käyttöönottoa · tietojen siirto SIS 1+ -järjestelmästä SIS II -järjestelmään, joka on tarkoitus toteuttaa 22. tammikuuta ja 27. maaliskuuta 2013 välisenä aikana · SIS II:n käyttöönotto (alustavasti 27. maaliskuuta 2013; neuvosto päättää lopullisesta ajankohdasta myöhemmin) · SIS II:n käyttöönottoa seuraava 30 päivän intensiivinen seurantajakso · SIS II -tiedotuskampanjan käynnistäminen · SIS II:n luovuttaminen eu-LISAlle. 5. Päätelmät Tällä kertomuskaudella kohdatut haasteet ratkaistiin kaikkien sidosryhmien määrätietoisen lähestymistavan ansiosta onnistuneesti, joten SIS II -hanke pysyi aikataulussa vuoden 2013 ensimmäiselle vuosineljännekselle suunniteltua käyttöönottoa silmällä pitäen. Kattavan testin odotettu loppuunsaattaminen vuoden 2013 alussa päättää testaukset, jotka tähtäsivät koko järjestelmän valmistumiseen. Näin ollen SIS II -hanke on nyt siirtymässä viimeiseen vaiheeseen eli tiedon varsinaiseen siirtämiseen SIS 1+ -järjestelmästä SIS II:een. Pysyvä ja oikea-aikainen siirtyminen SIS II:een, mukaan luettuna päätöksen antaminen siirtymisajankohdasta, on ensisijainen tavoite seuraavalla kertomuskaudella (tammi–kesäkuu 2013). Talousarvion toteutuminen || Vuodesta 2002 joulukuuhun 2012 || Tammikuusta kesäkuuhun 2012 (euroa) Sitoumukset || Maksut || Sitoumukset || Maksut Kehittäminen (HP/Steria) || 85 530 668 || 70 792 838 || 4 937 621 || 19 720 697 Kehittäminen (Atos) || 3 921 248 || 3 301 041 || 386 207 || 2 036 541 Tukitoiminnot ja laadunvarmistus || 15 852 914 || 12 612 386 || 2 760 645 || 3 119 889 Verkko || 45 335 129 || 30 375 617 || 6 809 121 || 5 392 500 Operatiivisen hallinnoinnin valmistelu || 12 986 242 || 9 309 334 || 4 020 348 || 2 232 031 Turvallisuus || 1 358 310 || 386 914 || 0 || 169 202 Selvitykset/kuulemiset || 1 064 410 || 963 207 || 103 279 || 20 947 Tiedotuskampanja || 183 943 || 33 373 || 150 570,38 || 0 Asiantuntijoiden virkamatkakulut || 1 384 780 || 582 711 || 181 494 || 266 134 Muut || 14 874 || 14 874 || 0 || 0 YHTEENSÄ: || 167 632 518 || 128 372 295 || 19 349 285 || 32 957 941 SIS–VIS-komitean (SIS II) kokoukset ja työryhmäkokoukset a) Kertomuskauden aikana järjestetyt kokoukset HEINÄKUU 2012 4, 10, 18, 24 || SIS II -ohjelman hallintoneuvosto 26 || Kansallisten SIS II -hankevastaavien kokous 26 || SIS–VIS-komitea (SIS II:n tekninen rakenne) 3, 10, 17, 24, 31 || SIS II:n testauksen neuvoa-antavan työryhmän kokous 5, 18 || SIS II -muutoshallinnasta vastaavan asiantuntijaryhmän (CMB) kokous ELOKUU 2012 1, 8, 22, 29 || SIS II -ohjelman hallintoneuvosto || || 7, 14, 21, 28 || SIS II:n testauksen neuvoa-antavan työryhmän kokous SYYSKUU 2012 5, 13, 19, 25 || SIS II -ohjelman hallintoneuvosto 27 || SIS–VIS-komitea (SIS II:n tekninen rakenne) 27 || Kansallisten SIS II -hankevastaavien kokous 4, 11 || SIS II:n testauksen neuvoa-antavan työryhmän kokous 6 || SIS II -siirtymistyöryhmä 20, 26 || SIS II -siirtymisestä vastaavan asiantuntijaryhmän (MEG) kokous LOKAKUU 2012 3, 10, 24, 30 || SIS II -ohjelman hallintoneuvosto 26 || SIS–VIS-komitea (SIS II:n tekninen rakenne) 26 || Kansallisten SIS II -hankevastaavien kokous 11, 18, 25 || SIS II -siirtymisestä vastaavan asiantuntijaryhmän (MEG) kokous MARRASKUU 2012 6, 14, 21, 28 || SIS II -ohjelman hallintoneuvosto 14/23 || SIS–VIS-komitea (SIRENE / SIS II:n tekninen rakenne) 23 || Kansallisten SIS II -hankevastaavien kokous 7, 14, 22, 29 || SIS II -siirtymisestä vastaavan asiantuntijaryhmän (MEG) kokous 30 || SIS II -muutoshallinnasta vastaavan asiantuntijaryhmän (CMB) kokous JOULUKUU 2012 5, 12, 19 || SIS II -ohjelman hallintoneuvosto 14 || SIS–VIS-komitea (SIS II:n tekninen rakenne) 14 || Kansallisten SIS II -hankevastaavien kokous 6, 13 || SIS II -siirtymisestä vastaavan asiantuntijaryhmän (MEG) kokous 6, 13 || SIS II -muutoshallinnasta vastaavan asiantuntijaryhmän (CMB) kokous SIS–VIS -komitean (SIS II) kokoukset ja työryhmäkokoukset b) Seuraavalle kertomuskaudelle alustavasti suunnitellut kokoukset TAMMIKUU 2013 9, 16, 23, 30 || SIS II -ohjelman hallintoneuvosto 24 || SIS–VIS-komitea (SIS II:n tekninen rakenne) 24 || Kansallisten SIS II -hankevastaavien kokous 10, 17, 24, 31 || SIS II -siirtymisestä vastaavan asiantuntijaryhmän (MEG) kokous HELMIKUU 2013 6, 13, 20, 27 || SIS II -ohjelman hallintoneuvosto 26 || SIS–VIS-komitea (SIS II:n tekninen rakenne) 26 || Kansallisten SIS II -hankevastaavien kokous 7, 14, 21, 28 || SIS II -siirtymisestä vastaavan asiantuntijaryhmän (MEG) kokous MAALISKUU 2013 6, 13, 20, 27 || SIS II -ohjelman hallintoneuvosto 27 || SIS–VIS-komitea (SIS II:n tekninen rakenne) 27 || Kansallisten SIS II -hankevastaavien kokous 7, 14, 21 || SIS II -siirtymisestä vastaavan asiantuntijaryhmän (MEG) kokous HUHTIKUU 2013 3, 10, 17, 24 || SIS II -ohjelman hallintoneuvosto 26 || SIS–VIS-komitea (SIS II:n tekninen rakenne) 26 || Kansallisten SIS II -hankevastaavien kokous 4, 11, 18, 25 || SIS II -siirtymisestä vastaavan asiantuntijaryhmän (MEG) kokous TOUKOKUU 2013 8, 15, 22, 29 || SIS II -ohjelman hallintoneuvosto 30 || SIS–VIS-komitea (SIS II:n tekninen rakenne) 30 || Kansallisten SIS II -hankevastaavien kokous 16, 23, 3 || SIS II -siirtymisestä vastaavan asiantuntijaryhmän (MEG) kokous KESÄKUU 2013 5, 12, 19, 26 || SIS II -ohjelman hallintoneuvosto 28 || SIS–VIS-komitea (SIS II:n tekninen rakenne) 28 || Kansallisten SIS II -hankevastaavien kokous 6, 13, 20, 27 || SIS II -siirtymisestä vastaavan asiantuntijaryhmän (MEG) kokous [1] Neuvoston asetus (EY) N:o 1104/2008, annettu 24 päivänä lokakuuta 2008, siirtymisestä Schengenin tietojärjestelmästä (SIS 1+) toisen sukupolven Schengenin tietojärjestelmään (SIS II) (EUVL L 299, 8.11.2008, s. 1). [2] Neuvoston päätös 2008/839/YOS, tehty 24 päivänä lokakuuta 2008, siirtymisestä Schengenin tietojärjestelmästä (SIS 1+) toisen sukupolven Schengenin tietojärjestelmään (SIS II) (EUVL L 299, 8.11.2008, s. 43). [3] SIRENE-toimistojen välinen lisätietoja koskeva testi (SIRENE: Supplementary Information Request at National Entry, kansallisella tasolla esitetyt lisätietopyynnöt) – neuvoston asetuksen (EY) N:o 1104/2008 (EUVL L 299, 8.11.2008) ja neuvoston päätöksen 2008/839/YOS (EUVL L 299, 8.11.2008) yhteinen 9 artiklan 1 kohta. [4] Steria Interconnection Box. [5] Toisen sukupolven Schengenin tietojärjestelmän (SIS II) perustamisesta, toiminnasta ja käytöstä annetun Euroopan parlamentin ja neuvoston asetuksen (EY) N:o 1987/2006 (EUVL L 381, 28.12.2006, s. 4) 55 artikla ja toisen sukupolven Schengenin tietojärjestelmän (SIS II) perustamisesta, toiminnasta ja käytöstä 12 päivänä kesäkuuta 2007 tehdyn neuvoston päätöksen 2007/533/YOS (EUVL L 205, 7.8.2007, s. 63) 71 artikla. [6] 24 päivänä lokakuuta 2008 annetun neuvoston asetuksen (EY) N:o 1104/2008 (EUVL L 299, 8.11.2008) ja 24 päivänä lokakuuta 2008 tehdyn neuvoston päätöksen 2008/839/YOS (EUVL L 299, 8.11.2008) yhteinen 10 artiklan 3 kohta. [7] Neuvoston asetus (EU) N:o 1272/2012, annettu 20 päivänä joulukuuta 2012, siirtymisestä Schengenin tietojärjestelmästä (SIS 1+) toisen sukupolven Schengenin tietojärjestelmään (SIS II) (EUVL L 359, 29.12.2012, s. 21) ja neuvoston asetus (EU) N:o 1273/2012, annettu 20 päivänä joulukuuta 2012, siirtymisestä Schengenin tietojärjestelmästä (SIS 1+) toisen sukupolven Schengenin tietojärjestelmään (SIS II) (EUVL L 359, 29.12.2012, s. 32). [8] SIS–VIS-sääntelykomitea on perustettu asetuksen (EY) N:o 1987/2006 (EUVL L 381, 28.12.2006, s. 4) 51 artiklan ja neuvoston päätöksen 2007/533/YOS (EUVL L 205, 7.8.2007, s. 63) 67 artiklan perusteella. [9] Asetuksen (EY) N:o 1987/2006 (EUVL L 381, 28.12.2006, s. 4) ja neuvoston päätöksen 2007/533/YOS (EUVL L 205, 7.8.2007, s. 63) yhteinen 4 artikla. [10] Euroopan parlamentin ja neuvoston asetus (EU) N:o 1077/2011, annettu 25 päivänä lokakuuta 2011, vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston perustamisesta (EUVL L 286, 1.11.2011, s. 1). [11] Asetuksen (EY) N:o 1987/2006 (EUVL L 381, 28.12.2006, s. 19) ja neuvoston päätöksen 2007/533/YOS (EUVL L 205, 7.8.2007, s. 63) yhteinen 19 artikla.